**Ağasif Şakiroğlu** (*Ağasif Şakiroğlu*; 30 sentyabr 1988, Bakı) — azərbaycanlı siyasətçi, Gələcək Azərbaycan Partiyasının sədri.

2012-ci ildən Rəsul Quliyevin Azərbaycandakı hüquqi və səlahiyyətli nümayəndəsi olan Şakiroğlu, 2014-cü ildən Azərbaycan Demokratik Gənclər Hərakatının təsiscisidir.[*mənbə göstərin*]

Həyatı
------

Ağasif Şakiroğlu 30 sentyabr 1988-ci ildə Bakı şəhərində anadan olub. 2005-ci ildə 276 saylı orta məktəbi bitirmişdir və bitirmiş və həmin il Müstəqil Azərbaycan Universitetinin (MAU) Beynəlxalq Münasibətlər fakültəsinə daxil olmuşdur. Ardınca, ali təhsilini Azərbaycan Beynəlxalq Universitetinin (ABU) Beynəlxalq Münasibətlər fakültəsində davam etdirmiş, lakin tamamlamamışdır. 2012-ci ildə Ukraynanın Taras Şevçenko adına Kiyev Milli Universitetinin Hüquq fakultəsinin qiyabi bölməsinə qəbul olmuş, 2017-ci ildə ali təhsilini bitirmişdir.[*mənbə göstərin*]

Fəaliyyəti
----------

2006-cı ildən ictimai-siyasi həyata qoşulan Ağasif Şakiroğlu bir qrup gənclə bərabər "Azərbaycan Demokratik Gənclər Hərəkatı" adlı qurum təsis edərək ictimai-siyasi fəaliyyətə başlamışdır. [*mənbə göstərin*] 2007-ci ilin sonlarında isə Müsavat Partiyasına qoşulub.[*mənbə göstərin*]
2008-ci ildə 7 fərqli gənclər hərəkatlarının birləşməsi nəticəsində yaradılmış HƏDƏF Gənclər Koalisiyasının sədri seçilmişdir. 2011-ci ilin dekabr ayının 19-da üzvü olduğu Müsavat Partiyasından istefa verərək, öz siyasi fəaliyyətini Azərbaycan Respublikasının eks-spikeri Rəsul Quliyevin lideri olduğu Açıq Cəmiyyət Partiyasında (ACP) davam etdirmişdir. 2012-ci ilin fevral ayının 13-ü eks-spiker Rəsul Quliyevin müşaviri təyin edilmişdir.2013-cü ilin yanvar ayının 12-də isə eks-spiker Rəsul Quliyevin Azərbaycandakı hüquqi və səlahiyyətli nümayəndəsi olaraq çalışmaqdadır. 2013-cü ilin noyabr ayından eks-spiker Rəsul Quliyev ACP liderliyindən ayrıldığından və dekabr ayında ACP-nin bir partiya olaraq fəaliyyətinə xitam verildiyindən Ağasif Şakiroğlu da ACP-dən təmsil etdiyi Rəsul Quliyevlə bərabər ayrılmışdır.
20 dekabr 2013-cü il tarixində yeni Gələcək Azərbaycan adlı siyasi partiya təsis edən Ağasif Şakiroğlu və tərəfdarları 23 fevral 2014-cü ildə ilk təsis qurultaylarını keçirtmişlər.Gələcək Azərbaycan Partiyasının (GAP) qurultayında eks-spiker Rəsul Quliyevin Azərbaycandakı nümayəndəsi Ağasif Şakiroğlu 5 il müddətinə Gələcək Azərbaycan Partiyasının sədri seçilmişdir.

Mükafat və fəxri adları
-----------------------

* 2018:Ukrayna Respublikası-nın "İgidlik və Cəsarət" ordeni
* 2018:Ukrayna Respublikası-nın "Azadlıq və Birlik" ordeni"

Mənbə
-----

* "Ağasif Şakiroğlu, Bioqrafiyası" (az.). agasif.blogspot.com/. İstifadə tarixi: 2018-08-09.

Xarici keçidlər
---------------


Vikianbarda ***Ağasif Şakiroğlu*** ilə əlaqəli mediafayllar var.  

* Rəsmi bloqu
* Rəsmi facebook səhifəsi

İstinadlar
----------

1. ↑  "AĞASİF ŞAKİROĞLU ACP-dən istefa verdi" (az.). modern.az. 2013. 2018-08-12 tarixində arxivləşdirilib. İstifadə tarixi: 2018-08-11.
2. ↑  "Gələcək Azərbaycan Partiyasının təsis qurultayı keçirildi" (az.). musavat.com. 2014. 2018-08-12 tarixində arxivləşdirilib. İstifadə tarixi: 2014-2-23.
3. 1 2  "Arxivlənmiş surət". 2020-02-16 tarixində orijinalından arxivləşdirilib. İstifadə tarixi: 2020-05-11.